open-index/open-wikipedia-markdown huggingface dataset:
סידי פרג' חלימי

הרב **סידי פרג' חלימי** (בצרפתית: **Sidi Fredj Halimi**; ה' בחשוון ה'תרל"ז, 23 באוקטובר 1876 – כ"ט באלול ה'תשי"ז, 25 בספטמבר 1957) היה הרב הראשי של העיר קונסטנטין שבאלג'יריה הצרפתית במשך כ-60 שנה ומחבר ספרים רבים. נושא תואר אביר לגיון הכבוד הצרפתי.

## ביוגרפיה
נולד לרב סידי אברהם חלימי (שכונה על ידי קרוביו גם "סידי באהא") ולבנדקיה זרביב (שכונתה על ידי המשפחה "מה בנדקיה"), בתו של הרב שמעון זרביב, בה' בחשוון ה'תרל"ז (22 באוקטובר 1876), זמן קצר אחרי שיהודי אלג'יריה קיבלו אזרחות צרפתית לפי צו כרמיה. אביו, רבי אברהם, היה נצר למשפחת רבנים אלג'יראים חשובה, בהם אביו סידי בנימין חלימי וסבו רבי כאלפאלח חלימי. אמו, בנדקיה, הייתה נצר לשושלת ארוכה של רבנים, שבראשה עמד רבי מסעוד זרביב (בעל זרע אמת, שכונה "אל חסיד") שחי במאה ה-18.

הוריו של רבי פרג' היו עניים, ומצב המשפחה החמיר עוד יותר כאשר הוא התייתם מאביו בגיל 12. בנערותו למד לימודי קודש - תורה, שני התלמודים, הלכה ואגדה - ובמקביל נאלץ גם לעבוד כדי לסייע בפרנסת משפחתו.

בתוך שנים ספורות, נחשב לתלמיד חכם מופלג, והדבר לא נעלם מעיניהם של ראשי הקהילה, שמינוהו לדיין בגיל 18, לאב בית הדין בגיל 21 ולתפקיד הרב הראשי של קונסטנטין בגיל 24.

בתקופת חייו, הקהילה היהודית באלג'יריה הייתה בפריחתה. נודע בתור "הרועה הרוחני" של יהודי קונסטנטין, ושמו נודע ברחבי אלג'יריה ובארצות השכנות לה בצפון אפריקה, ואף בצרפת.

הלך לעולמו בכ"ט באלול התשי"ז (25 בספטמבר 1957), זמן קצר יחסית לפני שרוב יהודי אלג'יריה נטשו אותה בעקבות אירועי עצמאותה ושחרורה מהריבון הצרפתי.

כיום, דמותו היא מהנערצות ביותר על ידי היהודים האלג'יראים בצרפת ובישראל.

### אישיותו ופועלו
הרב חלימי היה איש ציבור מוערך ומסור, ששמר על קשר טוב עם כל חלקי הקהילה לגווניה, ללא כל קשר לדרגתם הדתית והרוחנית של העומדים מולו. כאדם כריזמטי, מסירותו לקהילה הייתה אין סופית. תרם רבות לגופי הקהילה, כדוגמת ארגוני צדקה, גמילות חסדים ותלמוד תורה. בתקופת מלחמת אלג'יריה, נתבקש לכהן כרבה הראשי של תוניסיה, אבל סירב בשל נאמנות ליהודי קונסטנטין.

### משפחתו
הרב חלימי נישא לטפחה ביטון (שכונתה במשפחה "מה טפחה") ב-9 במרץ 1898, ולזוג נולדו שמונה ילדים, שבע בנות - מרים, פאולין, צ'ורקיה, ג'ורג'ט, בלאנש, ג'ולי וסוזן ובן יחיד - רבי אבנר שלום, שהשתתף בהוצאה לאור של ספריו אביו וסבו. בתו מרים התגרשה מספר שנים לאחר נישואיה, ונפטרה בגיל צעיר. בנה, ג'ילבר מרדכי אשור נותר יתום בגיל 9, והרב חלימי ואשתו אימצו את הנכד וגידלו אותו בביתם. בתחילת שנות השישים הגיעו לצרפת אחרי עצמאות אלג'יריה, רובם לאזורי פריז ומרסיי. חלק מהנכדים והנינים עלו בהמשך מצרפת לישראל.

## ספריו

בין הספרים שחיבר הרב חלימי:
* **[http://www.hebrewbooks.org/pdfpager.aspx?req=4940&pgnum=1 לא אמות כי אחיה]** – פירושים על ההגדה של פסח.
* **אורות החיים** – חידושים דרושים ואגדות על התורה, תהילים וש"ס.
* **יפאר ענוים** – קונטרסים - ליקוט דרשות משותף עם רבי יצחק טוביאנה, רבי רפאל טוביאנה ואביו רבי אברהם חלימי.

## קישורים חיצוניים
* '''על הרב סידי פרג' חלימי'''
* **[https://www.mytzadik.com/tzadik.aspx?id=1381 רבי סידי פרג' חלימי] -** באתר MyTzadik
* 
* 

קטגוריה:מעוטרי אות לגיון הכבוד
קטגוריה:קונסטנטין: רבנים
קטגוריה:אלג'יראים שנפטרו ב-1957
קטגוריה:ילידי 1876
קים ליה

במשפט העברי, **קים ליה** היא אומדנא על פיה פוסק הדיין, למרות שאין לו הוכחות כעדים, הוא יכול לפסוק על פי דבר הידוע לו אישית.
## מקור הכלל
הגמרא מספרת על שתי נשים שבאו לדין תורה לפני רבא, האחת תבעה את השנייה בסכום כסף, והנתבעת הכחישה את כל המעשה. ישנה תקנת חכמים שבמקרה כזה צריכה הנתבעת להשבע שבועת היסת, כדי להפטר מהתשלום. אך אשתו של רבא, שהייתה בתו של רב חסדא העידה לפניו, כי הנתבעת נוהגת להזכיר שם שמים לבטלה וחשודה על השבועה. רבא אמר, כי מכיוון שיודע הוא שאשתו לא משקרת מעולם הוא סומך עליה.

במקרה אחר, שבא לפני רבא, העיד לפניו תלמידו המובהק רב פפא כי אדם המחויב שבועה, הוא חשוד על שבועת שקר. רבא לא סמך על דברי רב פפא באומרו שצריך דווקא עדים. לפליאת תלמידיו הסביר רבא: את אשתי אני מכיר היטב ויודע בבירור שאינה משקרת. את רב פפא איני מכיר אישית, והסברא שאינו משקר, אינו יותר מגדר של חזקה, שאי אפשר להוציא ממון על פיו.

## הסברים לכלל
לפי הסברו של רבי משה פיינשטיין, נאמנותו של רב פפא הייתה מפורסמת וגדולה יותר משל אשת רבא, שהרי היה אמורא מפורסם בצדקותו וחסידותו. ולמרות זאת, כדי לסמוך על אדם נדרשת דווקא ידיעה ברורה, ואשתו של רבא, נוסתה על ידו כמה פעמים שאינה משקרת שום פנים ואופן.

לפי הסבר הראשונים, נאמנות זו של "קים לי" אינה מועילה כדי להוציא ממון, כדי להוציא ממון נדרשים דווקא עדים. אלא שכדי לומר שאדם אינו מחויב שבועה, די בכך שידוע לדיין שהאדם חשוד על השבועה. מהותה של השבועה היא בירור כי הנתבע אינו משקר. במקרה ואנו איננו מאמינים לו מסיבה מוצדקת, אין שבועתו נחשבת לשבועה, ועל פי הכלל כל המחויב שבועה ואינו יכול לישבע משלם, הוא חייב לשלם.

לפי שיטת רש"י נאמנות זו היא בגדר שב ואל תעשה כספק, ולכן ה"קים לי" עוזר רק שבית דין לא יגבו ממון, אך אם תפס בעל דין השני, אין מוציאין ממנו. הרי"ד מסביר בצורה דומה את הכתוב בגמרא שאין לקרוע שטר כאשר ידוע שהוא פרוע על פי טענת "קים לי", מכיוון שייתכן שהוא יגיע לבית דין אחר שיגבו את הממון, מכיוון שלא ידעו שהוא פרוע על פי "קים לי". רבי משה פיינשטיין מסביר כי טענת קים לי אינה פסק גור שניתן להפקיע את כוח הבעל דין לגמרי, ורק לגבי הפסק באותו בית הדין בו ידועה טענת ה"קים לי" ניתן לפסוק על פיה מספק על כל פנים כדי שלא לעשות מעשה מספק, אבל אין לבית הדין זכות לקרוע את השטר ולהפקיע את כוחו כליל.

## הערות שוליים

קטגוריה:משפט עברי
הנריק האיוש

**הנריק האיוש** (במקור **גוטמן**, בהונגרית: **Hajós Henrik**; 21 ביולי 1886 – 30 בדצמבר 1963) היה שחיין יהודי-הונגרי, אלוף אולימפי (אתונה 1906), 7 פעמים ברציפות אלוף הונגריה במשחה למייל אחד חופשי (1905 - 1911), במשחה ל-440 יארד חופשי (1911), במשחה ל-880 יארד חופשי (1905 ו-1911) ובמשחה בנהר (1907).

## ביוגרפיה
האיוש נולד בבודפשט. היה אחיו הצעיר של אלפרד האיוש, האלוף האולימפי הראשון בעידן המודרני.

באליפות הונגריה שנערכה בשנת 1905 זכה האיוש ב-3 מדליות, 2 זהב ו-1 כסף. מדליות זהב במשחה ל-880 יארד חופשי בתוצאה של 12:39.6 דקות ובמשחה ל-1 מייל חופשי בתוצאה של 25:54.2 דקות. מדליית כסף במשחה ל-440 יארד חופשי, אחרי זולטאן הלמיי (5:50.6 דקות).

### אלוף אולימפי
באולימפיאדת אתונה (1906) זכה במדליית זהב במשחה שליחים 4x250 מטר חופשי בתוצאה של 16:52.4 דקות, לפני גרמניה (17:16.2 דקות) ובריטניה.

באליפות הונגריה שנערכה בשנת 1906 זכה האיוש ב-3 מדליות, 1 זהב ו-2 כסף. מדליית זהב במשחה ל-1 מייל חופשי בתוצאה של 25:38.6 דקות. מדליות כסף במשחה ל-440 יארד חופשי אחרי גזה קיש (5:53.0 דקות), ובמשחה ל-880 יארד חופשי אחרי אוטו שיף מאוסטריה (12:11.0 דקות)

באליפות הונגריה שנערכה בשנת 1907 זכה האיוש ב-3 מדליות, 2 זהב ו-1 כסף. מדליות זהב במשחה ל-1 מייל חופשי בפעם השלישית ברציפות בתוצאה של 24:56.8 דקות ובמשחה בנהר בתוצאה של 1:05:59 שעות. מדליית כסף במשחה ל-880 יארד חופשי, אחרי אימרה זכר (11:53.4 דקות).

באולימפיאדת לונדון (1908) סיים במקום תשיעי במשחה ל-400 מטר חופשי בתוצאה של 6:19.8 דקות ובמקום 27 במשחה ל-100 מטר חופשי.

בשנת 1963 נפטר האיוש בבודפשט.

## קישורים חיצוניים

## הערות שוליים

קטגוריה:שחיינים אולימפיים יהודים
קטגוריה:שחייני חופשי
קטגוריה:אלופים אולימפיים יהודים
קטגוריה:שחיינים באולימפיאדת אתונה (1906)
קטגוריה:שחיינים באולימפיאדת לונדון (1908)
קטגוריה:ספורטאים יהודים הונגרים
קטגוריה:אלופים אולימפיים הונגרים: שחייה
קטגוריה:מדליסטים אולימפיים יהודים
קטגוריה:יהודים אוסטרו-הונגרים
קטגוריה:הונגרים שנולדו ב-1886
קטגוריה:הונגרים שנפטרו ב-1963
ערב טוב

**ערב טוב** הוא אלבומו ה-12 של הזמר ליאור נרקיס, יצא לאור באוגוסט 2010. חלק מהשירים כגון "ערב טוב", "אני מבטיח", "ברית אהבה" ו"העיניים שלי" נרקיס הלחין. האלבום כולל את הלהיטים: "ערב טוב", "מתוקה", "נשמה" ואת הדואטים עם אייל גולן "אני מבטיח" ומאיה סימנטוב "בשבילך". השיר "על סף דלתך" הוא גרסת כיסוי לשיר שביצע במקור חיים משה.

## רשימת השירים

## קליפים
* - במאי אופיר לובל
* - במאי אופיר לובל
*

קטגוריה:אלבומי ליאור נרקיס
קטגוריה:אלבומים בעברית
קים ליה (פירושונים)

**קים ליה** (או **קים לי**) הוא ביטוי בארמית בבלית, שמשמעותו המילולית היא "מוחזק בידו" (או "מוחזק בידי"); כלומר, סבור אני. דבר זה בא לידי ביטוי בכמה תחומים במשפט העברי ובהלכה.
אירינאוס הראשון

**אירינאוס הראשון מירושלים** (ביוונית: **Ειρηναίος Α΄ Ιεροσολύμων**; 17 באפריל 1939 – 10 בינואר 2023) היה הפטריארך ה-140, לפי המסורת, של הכנסייה היוונית-אורתודוקסית בירושלים. הוא נבחר לתפקיד בשנת 2001 והודח בשנת 2005, לאחר שנחשד על ידי ראשי הכנסייה בכך שהיה שותף במכירת נדל"ן של הכנסייה לעמותת עטרת כהנים.

## ביוגרפיה
אירינאוס נולד בסאמוס והוטבל בשם אמנואיל סקופליטיס (Εμμανουήλ Σκοπελίτης). הוא הגיע לירושלים ב-1953, ומונה לפטריארך בשנת 2001 על ידי הסינוד הקדוש (המועצה העליונה של הכנסייה), במקומו של דיאודורוס הראשון שנפטר בסוף שנת 2000. במשך כשנתיים נמנעה ממשלת אריאל שרון מלהכיר במינוי, מחשש שאירינאוס הוא פרו-פלסטיני. לכנסייה היוונית נכסים רבים בישראל, בהם קרקעות רבות בירושלים, כולל הקרקע של משכן הכנסת ובית ראש הממשלה, ולכן המינוי הוא בעל משמעויות מדיניות ופוליטיות לישראל. מינויו של אירינאוס היה מלווה בחקירות משטרה ובהאשמות בזיוף מסמכים, ורק בינואר 2004 זכה בהכרת ממשלת ישראל.

במרץ 2005 נחשפו עסקות נדל"ן שעשתה הכנסייה עם עמותת עטרת כהנים בעיר העתיקה בירושלים. אירינאוס הואשם על ידי הסינוד כי ידע על העסקאות ושיתף בהן פעולה, בעוד שהוא האשים במעשים את היועץ הכספי של הפטריארכיה, ניקולס פפדימס.

ב-6 במאי 2005 החליטו ראשי הכנסייה בירושלים על הדחתו וההחלטה אושרה בוועידה מיוחדת שהתקיימה באיסטנבול ב-24 במאי 2005. ב-16 ביוני 2005 החליטה הכנסייה להוריד את דרגתו של אירינאוס הראשון, ל"נזיר זוטר". ב-22 באוגוסט 2005 נבחר תיאופילוס ינופולוס, הנושא בשם תיאופילוס השלישי למחליפו. ממשלת ישראל המשיכה להכיר באירינאוס כפטריארך המכהן של ירושלים עד 16 בדצמבר 2007. לאחר הדחתו התגורר אירינאוס בבידוד בדירתו שבקומה השלישית של בניין הפטריארכיה היוונית-אורתודוקסית ברובע הנוצרי, ומזונו הועבר אליו באמצעות סל קשור בחבל. הכנסייה היוונית טענה כי הוא אינו מקבל את הדחתו ומתבודד מרצון.

בקיץ 2019 התדרדר מצבו הבריאותי, הוא אושפז בבית החולים סנט ג'וזף בירושלים. בכינוס מיוחד של סינוד הפטריארכיה הוחלט להכיר באירינאוס כ"פטריארך לשעבר" בניגוד להחלטה הקודמת שראתה בו נזיר פשוט. איריאנוס ביקש לחזור ליוון כדי למות בה, הבקשה נתקלה בקשיים ורק ב-29 באוגוסט 2019, עזב אירינאוס את ישראל ליוון.

## קישורים חיצוניים
* 
* 

## הערות שוליים

קטגוריה:כמרים
קטגוריה:פטריארכים של הכנסייה היוונית-אורתודוקסית בירושלים
קטגוריה:יוונים שנולדו ב-1939
קטגוריה:יוונים שנפטרו ב-2023
דורון ציילברגר

**דורון ציילברגר** (נולד ב-2 ביולי 1950) הוא מתמטיקאי ישראלי, פרופסור באוניברסיטת ראטגרס בארצות הברית. מחקריו עוסקים בקומבינטוריקה ובפונקציות מיוחדות.

## ביוגרפיה

בשנת 1976 קיבל ציילברגר תואר דוקטור במתמטיקה ממכון ויצמן למדע, על עבודה שכותרתה "New Approaches and Results in the Theory of Discrete Analytic Functions", שנעשתה בהנחיית הרי דים. מחקריו הבולטים עוסקים בחישוב סכומים של טורים היפרגאומטריים ושל סדרות q .

ציילברגר הוא אולטרפיניטיסט .

ציילברגר נתן קרדיט למחשבו  במאמריו תחת שם העט Shalosh B. Ekhad ("שלוש באחד" באותיות לטיניות).

## הוקרה
* בשנת 1990 הוענק לו פרס לסטר פורד .
* בשנת 1998 הוענק לו פרס לירוי סטיל  של האגודה האמריקאית למתמטיקה.
* בשנת 2004 הוענקה לו מדליית אוילר - פרס בתחום הקומבינטוריקה, על "היותו מוביל דרך בשימוש במחשוב ואלגוריתמים לעשייה מתמטית מהירה ויעילה".
* במאי 2010 נערך לכבוד יום הולדתו ה-60 כנס בן יומיים בהשתתפות מתמטיקאים רבים מישראל ומארצות הברית.
* בשנת 2016 הוענק לו פרס רובינס (בשותפות מנואל קוארס, כריסטוף קוטשאן, עבור המאמר ""הוכחה להשערתו של ג'ורג' אנדרוז ודוד רובינס q-TSPP",   (PNAS) 108(6) pp. 2196–2199)..)

## קישורים חיצוניים

* דף אישי באתר אוניברסיטת ראטגרס
* ביוגרפיה
* 
* ציטוטים של ציילברגר באתר ויקיציטוט
* ראיון עמו
* 

## הערות שוליים

קטגוריה:בעלי תואר דוקטור ממכון ויצמן למדע
קטגוריה:מתמטיקאים ישראלים
קטגוריה:זוכי מדליית אוילר
קטגוריה:ישראלים זוכי פרסים בין-לאומיים
קטגוריה:סגל אוניברסיטת ראטגרס
קטגוריה:ישראלים שנולדו ב-1950
מסיבת אוזניות

ממוזער|250px|מסיבת אוזניות בירושלים
ממוזער|250px|מסיבת אוזניות בשד' בן-גוריון בתל אביב
ממוזער|250px|מסיבת אוזניות ברמת השרון
**מסיבת אוזניות** היא מסיבה בה כל האנשים רוקדים לצלילי מוזיקה הנשמעת אך ורק באוזניות. בניגוד למסיבה רועשת בה נעשה שימוש במערכות הגברה וברמקולים, במסיבת אוזניות כל משתתף מקבל זוג אוזניות אלחוטיות שרק באמצעותן הוא יכול להאזין למוזיקה. המוזיקה עצמה בוקעת מעמדת שמע אליה מחובר משדר היוצר מרחב וירטואלי מוגדר שרק בו ניתן לשמוע את המוזיקה עם אותן האוזניות האלחוטיות – ללא אוזניות לא ניתן לשמוע מוזיקה כלל. 

במסיבת אוזניות ניתן לשלב מספר ערוצי מוזיקה המשודרים במקביל לאותו המרחב והקהל על ידי שני די ג'יים  או יותר. מסיבות האוזניות פופולריות במיוחד בתור מסיבות רחוב בשל יכולתן לאפשר מסיבה נטולת רעש שאפשר לקיים גם בשעות בהן ישנם איסורים על קיום רעש בפומבי ועל השמעת מוזיקה רועשת.

## היסטוריה
מסיבת האוזניות הראשונה נערכה בשנת 1969 במסגרת סרט מדע בדיוני פיני בשם "Ruusujen Aika". בשנות התשעים שב והועלה רעיון מסיבות האוזניות על ידי מספר ארגונים למען הסביבה שהשתמשו באוזניות במסיבות רחוב על מנת לצמצם את "זיהום הרעש" העולה מהן ואת הפגיעה בטבע ובסביבה. בשנות האלפיים יושם הרעיון גם בחופיה של גואה שבהודו כמענה להגבלות הממשלתיות בנוגע לעריכת מסיבות וקיום רעש במקומות פתוחים.

## שימושים נוספים
מאז יישומו, התפשט רעיון מסיבות האוזניות גם לתחומים נוספים בתחום המוזיקה: בנובמבר 2010 נערכה הופעת האוזניות הראשונה בישראל במסגרת פסטיבל הפסנתר במרכז סוזן דלל.

## מובייל קלאבינג
סוג נוסף של מסיבות אוזניות, הידוע בשם "מובייל קלאבינג", כולל את התקבצותם של מספר אנשים במקומות לא-קונבנציונלים הרוקדים לצלילי מוזיקה שכל אחד מהם מספק לעצמו, תוך שימוש במכשירי שמע ניידים כדוגמת נגני MP3 ודיסקמנים הנשמעים באוזניות אישיות.

## קישורים חיצוניים

* 
* תופעת מסיבות האוזניות, העולם הבוקר, רשת

## הערות שוליים

קטגוריה:ערכים שבהם תבנית בריטניקה אינה מתאימה
אוזניות מסיבת
קטגוריה:אוזניות
ארנסט שרדר

**ארנסט שרדר** (**Ernst Schröder**; 25 בנובמבר 1841 מנהיים, באדן – 16 ביוני 1902 קארלסרוהה, גרמניה) היה מתמטיקאי גרמני הידוע בעיקר עקב עבודתו בלוגיקה אלגברית. הוא דמות ראשית בהיסטוריה של הלוגיקה המתמטית (ביטוי שאולי הוא המציא), על ידי תמצות והרחבה של העבודות של ג'ורג' בול, אוגוסטוס דה מורגן, יו מק'קול ובמיוחד צ'ארלס פירס.

הוא ידוע בעיקר בעקבות *Vorlesungen über die Algebra der Logik* (הרצאות על האלגברה של הלוגיקה), בשלושה כרכים, אשר הכינו את הדרך לפריחתה של הלוגיקה המתמטית כתורה נפרדת במאה ה-20 על ידי איחוד למערכת אחת את המערכות השונות של הלוגיקה הפורמלית של ימינו.

## ראו גם
* משפט קנטור-שרדר-ברנשטיין

## לקריאה נוספת

* Schröder, E., 1877. Der Operationskreis des Logikkalküls. Leipzig: B.G. Teubner.
* Schröder, E., 1898. "Über zwei Definitionen der Endlichkeit und G. Cantor'sche Sätze ", Abh. Kaiserl. Leop.-Car. Akad. Naturf 71: 301–362.

## קישורים חיצוניים

* 

קטגוריה:מתמטיקאים גרמנים
קטגוריה:בוגרי האוניברסיטה הטכנית של דרמשטאדט
קטגוריה:גרמנים שנולדו ב-1841
קטגוריה:גרמנים שנפטרו ב-1902
תאופיק מנסור

**תאופיק מנסור** (בערבית: **توفيق منصور**, תעתיק מדויק: **תופיק מנצור**; נולד ב-17 בינואר 1968) הוא מתמטיקאי דרוזי-ישראלי, פרופסור מן המניין באוניברסיטת חיפה. מחקריו עוסקים בקומבינטוריקה ויישומיה.

## קורות חיים
תאופיק מנסור נולד למאג'ד וחזרוני בכפר עספיא שם גדל. למד בתיכון "נזירות נצרת" בחיפה. בוגר תואר ראשון במתמטיקה מהטכניון ותואר שני ושלישי במתמטיקה מאוניברסיטת חיפה.

בין השנים 1992–2000 מנסור היה מורה למתמטיקה בבתי ספר בכפר ובסוף התקופה שימש גם כמתרגל ומרצה במכללה הערבית, באוניברסיטת חיפה ובאוניברסיטה הפתוחה.

את הפוסט-דוקטורט הראשון עשה בין השנים 2001–2002, בבורדו בצרפת ב-"Laboratoire Bordelais de Recherche Informatique". את הפוסט-דוקטורט השני עשה בין השנים בשנים 2002–2003, בגטבורג בשוודיה באוניברסיטת צ'למרס לטכנולוגיה.

בשנת 2003, מונה מנסור למרצה ואז למרצה בכיר באוניברסיטת חיפה (מלגת מעוף) ובשנת 2007 לפרופסור חבר בחוג למתמטיקה ובשנת 2014 לפרופסור מן המניין בחוג למתמטיקה. בתקופת לימודיו בתואר שלישי וגם בשנתיים הפוסט-דוקטורט התמחה בקומבינטוריקה בכלל ובתבניות של תמורות (Permutation patterns) בפרט. מנסור חוקר ענפים רבים ושונים במתמטיקה בדידה ובפרט בקומבינטוריקה ושימושיה הנרחבים. בכלל זה זהויות, הוכחות קומבינטוריות ואנליטיות, כללי נסיגה, תבניות של תמורות ותורת גרפים, ובעיות קומבינטוריות בפיזיקה וכימיה.

משנת 1994 נשוי לרונית, ואב לשלוש בנות.

## פרסומים
### ספרים

*Silvia Heubach and Toufik Mansour, Combinatorics of Compositions and Words. CRC Press, 2009. 
*Toufik Mansour, Combinatorics of Set Partitions. CRC Press, 2012. 
*Toufik Mansour and Matthias Schork, Commutation Relations, Normal Ordering, and Stirling Numbers. CRC Press, 2015


### מאמרים
*רשימת מאמריו ב-Zentralblatt Math
*רשימת מאמריו ב-Scopus

## קישורים חיצוניים

*תאופיק מנסור, באתר אוניברסיטת חיפה

קטגוריה:מתמטיקאים ישראלים
קטגוריה:מדענים דרוזים ישראלים
קטגוריה:סגל אוניברסיטת חיפה: מתמטיקה
קטגוריה:מורים למתמטיקה בישראל
קטגוריה:עספיא: אישים
קטגוריה:בוגרי בית ספר נזירות נצרת
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת חיפה
קטגוריה:ישראלים שנולדו ב-1968
הינדוסטנית

**הינדוסטנית** (כתב דוונאגרי: हिन्दुस्तानी; כתב נסתעליק: ہندوستانی, בתעתיק לטיני: Hindustānī; נקראת גם **הינדי-אורדו**, דוונאגרי: हिंदी उर्दू, נסתעליק: ہندی اردو, תעתיק לטיני: hindī-urdū) היא שפה מקבוצת השפות ההודו-אריות במשפחת השפות ההודו-אירופיות והלינגואה פרנקה של צפון הודו ושל פקיסטן. ידועה גם בשמות הינדי, אורדו, הינדווי ורקהטה. מקור השפה בניב הקריבולי של דלהי, ויש בה אוצר מילים רב שמקורו בפרסית, ערבית, שפות טורקיות וסנסקריט. לשפה שתי צורות רשמיות: ההינדית הסטנדרטית והאורדו הסטנדרטית, ששתיהן משלבים סטנדרטיים שלה. ההינדית הושפעה יותר מהסנסקריט, בעוד שהאורדו הושפעה יותר מהפרסית, הערבית והשפות המרכז-אסייתיות. לפני חלוקת הודו המונחים "הינדוסטני", "הינדי" ו"אורדו" היו בבחינת מילים נרדפות, והם כולם כיסו את מה שהיום נקרא הינדית ואורדו. המונח "הינדוסטנית" משמש גם כשם למספר ניבים של השפה ההינדית המדוברים מחוץ לתת-היבשת ההודית, ביניהם הניב המדובר בפיג'י והניב הקריבי המדובר בסורינאם ובטרינידד.

## קישורים חיצוניים

* הינדית? אורדו? הינדוסטנית? הינדי-אורדו? 
* 

## הערות שוליים

## היסטוריה של ההינדוסטנית
*היסטוריה של ההינדוסטנית JustPedia

קטגוריה:פקיסטן: שפות
קטגוריה:הודו: שפות
קטגוריה:שפות הודו-איראניות
קטגוריה:פיג'י
קטגוריה:סורינאם: תרבות
ארתור גינס

**ארתור גִינֶס** (**Arthur Guinness**; 1725 - 8 בינואר 1803) היה מבשל בירה אירי ומייסדה של מִבשלת בירה גינס. יזם, איש חזון ופילנתרופ.

גינס הניח את היסודות של מבשלת הגינס. בגיל 27, בשנת 1752, סנדקו של ארתור גינס, ארתור פרייס - הארכיבישוף של קאשל, בכנסיית אירלנד - הוריש לו 100£ בצוואתו. גינס השקיע את הכסף ובשנת 1755 הייתה בבעלותו מבשלה בלייקסליפ, במרחק 17 ק"מ מדבלין. ב-1759, גינס הגיע לעיר והקים עסק משלו. הוא חתם על חוזה בן 9,000 שנה על שטח של 4 אקרים (16,000 מטרים רבועים) ב- St. James's Gate עם מארק ריינספורד, עבור דמי שכירות שנתיים של 45£.

## רקע
תאריך לידתו של ארתור גינס הוא מקור לספקולציות שונות. על קברו, הנמצא במחוז קילדייר (Kildare), נכתב כי הוא נפטר ב-23 בינואר 1803, בגיל 78, מה שמציין שהוא נולד בשנת 1724 או בתחילת שנת 1725. דבר זה, סותר את התאריך - ה-28 בספטמבר 1725 שנבחר על ידי חברת גינס ב-1991, כנראה כדי לשים סוף לספקולציות המתעוררות סביב תאריך לידתו.

## משפחה
בשנת 1761, ארתור נשא לאישה את אוליביה וייטמור בכנסיית מארי הקדושה בדבלין והיא ילדה לו 21 ילדים, שרק 10 מהם הגיעו לבגרות. שלושה מבניו היו גם כן מבשלי בירה, וצאצאיו האחרים כללו מיסיונרים, פוליטיקאים וסופרים.

ארתור גינס נקבר בינואר 1803 בבית הקברות Oughter Ard במחוז קילדייר, בחלקה של משפחת אמו.

## קישורים חיצוניים

* ביוגרפיה של ארתור גינס 
* 

קטגוריה:ערכים שבהם תבנית בריטניקה אינה מתאימה
קטגוריה:אירים
קטגוריה:יזמים
קטגוריה:נדבנים אירים
קטגוריה:בירה
קטגוריה:ילידי 1725
קטגוריה:נפטרים ב-1803
אלעד רוזן

[250px|ממוזער|מראה כללי בתערוכה "החלום של אבא תות ובנו ב[גלריה רוזנפלד]]
**אלעד רוזן** (נולד ב-1980) הוא אמן ישראלי זוכה הפרס לציור ע"ש אסנת מוזס לאמן צעיר לשנת 2010.

## ביוגרפיה
רוזן נולד בשנת 1980 בהוד השרון ובשנת 2009 סיים את הלימודים במחלקה לאמנות בבצלאל. לאחר סיום לימודיו הציג במספר תערוכות קבוצתיות. ביניהן בגלריה אלפרד ("אלפרד ושות'", 2009. "אלפרד ושות' 2", 2010), גלריה דולינגר ("מנועי חיפוש", 2009), גלריה P8 ("בארט ארט", 2009), וגלריה מנשר ("לחם ושושנים", 2010). בשנת 2010 בעקבות זכייתו בפרס לציור לאמן צעיר ע"ש אסנת מוזס הציג תערוכת יחיד ראשונה בבית האמנים בירושלים שלוותה בקטלוג "אלעד רוזן, ציורים 2010-2007" (מאמר פתיחה מאת דרורית גור אריה). בהמשך אותה שנה הציג במשותף עם האמנית נעמי לב בגלריה אלפרד את התערוכה "ציור על ציור" שכללה גם עבודת קיר משותפת לשני האמנים. בשנת 2015 הצטרף לתוכנית הרזידנסי של ארטפורט תל אביב. באותה שנה אצר את התערוכה "מיני גולף בת ים" במוזיאון בת-ים לאמנות עכשווית, שהפכה לאחת התערוכות הייחודיות והמוצלחות באותה שנה. במסגרת התערוכה, הזמין רוזן אמנים כמו דרורה דומיני, רותי דה פריס, גבי קריכלי וגבריאל קלזמר ליצור מגרשי מיני גולף. ב-2016 הציג תערוכת יחיד בגלריה רוזנפלד וב-2018 חזר והציג בה תערוכה נוספת.

רוזן מתגורר ופועל בתל אביב עם בת זוגו, המשוררת נעם פרתום, ובנם שנולד ב-2023.

## קישורים חיצוניים
* 
*
* הודעה על הזכייה בפרס מוזס באתר ערב רב, יוני 2010.
* ביקור בסטודיו של אלעד רוזן בתל אביב באתר 'חלון אחורי', ינואר 2011.
* 

קטגוריה:ציירים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1980
פאגוס (יחידה מנהלית)

[שמאל|ממוזער|250px|חלוקת [בורגונדיה (אזור)|בורגונדיה לפאגי במאה ה-9]]
**פאגוס** (בלטינית: Pagus ברבים, פאגי Pagi; מילולית: "הארץ"; בגרמנית: Gau, גאו; באנגלית: Shire, שייר)  הייתה יחידת מנהלית גאלו-רומית קטנה מאשר קיויטאס (civitas ברבים civitates).

בתקופת ימי הביניים חולקו ארצות הפרנקים ליחידות מנהליות הדומות לקנטונים של צרפת או במילים אחרות, יחידות המשנה של המחוז בצרפת. יחידות אלו נקראו פאגוס ובראש כל אחת מהן עמד קומס. הפאגוס עצמו היה מחולק בדרך כלל לווילות.

באיים הבריטיים היה ה"שייר" (Shire) המונח המקובל לפאגוס. יחידה מנהלית זו הייתה לעיתים שוות ערך לנחלתו של רוזן (רוזנות) ולעיתים חפפה יחידה שלטונית קודמת בשם "פאטריה", שהיוותה מחוז בעל היסטוריה משותפת, שבו יש לתושבים הרגלים ומושגים זהים וכל אדם מכיר את השווים לו מבחינה משפטית.

## ראו גם
*פרובינקיה רומית
*פרובינציה

## קישורים חיצוניים

קטגוריה:פרובינקיות רומיות
קטגוריה:חלוקה מנהלית לפי סוג
Azamoth

**Azamoth** היא להקת בלאק מטאל מישראל המבוססת בירושלים.
הלהקה סיגלה לעצמה סגנון בלאק מטאל המזוהה בעיקר עם השנים הראשונות של התבססות הסגנון (תחילת שנות ה-90 של המאה ה-20) ואשר מאופיין בעיקר בצליל "מלוכלך" ומוטיבים אגרסיביים.

מקור השם Azamoth (אזמות') מגיע מעיוות המילה "עצמות".

## היסטוריה
הלהקה החלה את דרכה בשנת 2004. מייסדי הלהקה היו סקורצ' (**Scorch**), לורד גריף (**Lord Grief**) ועזראל (**Azrael**). בחודשים הראשונים הלהקה פעלה בלי מתופף והשקיעה את עיקר זמנה בכתיבת שירים, כאשר Azrael ו- Lord Grief היו הגיטריסטים ו-Scorch היה באסיסט וסולן. לאחר שנכתבו ארבעת השירים הראשונים של הלהקה - ביניהם "From the Land of Ice" ו- "The Eternal Horde" - הלהקה גייסה לשורותיה את המתופף שוורץ (**Schwartz**) אשר ניגן בימים אלו בלהקת ההבי מטאל הירושלמית Stone of Tears.

כחודש לאחר הצטרפותו של Schwartz, הלהקה ערכה את הופעתה הראשונה במועדון הצוללת הצהובה בירושלים. בחודשים שלאחר הופעתם הראשונה, במקביל להופעות נוספות, הלהקה הקליטה את אלבום הדמו שלה **"Ancient Signs of War"**, אשר יצא בכמות מוגבלת של 100 עותקים. כל עותקי הדמו חולקו ונמכרו בטווח זמן קצר מאוד וכיום הוא קשה להשגה.

כחודש לפני הקלטת אלבום הבכורה של הלהקה - **"Eternity"** - ללהקה הצטרף דראוגר (**Draugr**) אשר גויס על מנת להחליף את Scorch בתפקיד הבאס. זמן קצר לאחר גיוסו, הלהקה הופיעה את הופעתה היחידה בהרכב של חמישה אנשים. אלבום הדמו שימש כבסיס לאלבום "Eternity", אשר יצא בשנת 2006 והכיל כמעט את כל שירי אלבום הדמו, בהקלטה מחודשת ומקצועית יותר, למעט השיר "Ancient Signs of War" אשר נפגם לאחר הקלטתו.

באפריל שנת 2006 יצאה הלהקה לסיבוב הופעות באירופה, ביחד עם להקת Lord Belial השוודית ולהקת Dark Fortress הגרמנית. סיבוב ההופעות עבר במדינות: גרמניה, אוסטריה, הולנד ושווייץ וכלל 12 הופעות. הגיטריסט Lord Grief לא השתתף בסיבוב ההופעות ואת מקומו על הגיטרה תפס Draugr, כך ש-Scorch חזר לתפקיד הבאסיסט והסולן.

חודשים ספורים לאחר שהלהקה חזרה מסיבוב ההופעות, היא המשיכה לתפקד בהרכב של ארבעת האנשים שהשתתפו בסיבוב ההופעות, עד שלבסוף Draugr עזב את הלהקה ואת מקומו כגיטריסט תפס בשנית Lord Grief.

האלבום "Eternity" יצא רק לקראת סוף שנת 2006.

בין השנים 2006 ו-2008 הלהקה עסקה בעיקר בהופעות ברחבי הארץ ובכתיבת שירים בודדים. מאז סוף שנת 2008 הלהקה הפסיקה להופיע כלל, על מנת להתעמק ביצירת האלבום השני - **"Bellum Nostrum"**, אשר עדיין לא פורסם.

לקראת סוף שנת 2010, זמן מועט לפני הקלטות האלבום השני, עברה הלהקה מספר שינויים בהרכב, המתופף המקורי (**Shwartz**) עזב את הלהקה ובמקומו הצטרף דן (**DEN**) כמו כן הצטרף זאבוליי (**Zabolei**) ותפס את תפקיד הבאס, הקלטות האלבום השני נדחו לתחילת שנת 2012.

## ראו גם
* בלאק מטאל

## קישורים חיצוניים

קטגוריה:להקות בלאק מטאל ישראליות
טיסה 277 של איראן אייר

**טיסה 277 של [[איראן אייר]] (IR277)** התרסקה ב-9 בינואר 2011 בעת שניסתה לנחות נחיתת חירום סמוך לעיר אורמיה שבמחוז מערב אזרבייג'ן.
במטוס מדגם בואינג 727-286 היו 106 נוסעים ואנשי צוות, מתוכם נהרגו 77. 

## הטיסה
התאונה אירעה בסביבות השעה 19:45 זמן מקומי, באזור שרר מזג אוויר קשה. הטייסים החמיצו את ניסיון הנחיתה הראשון, וחזרו לנחיתה חוזרת. בעת הנחיתה פגע המטוס בגבעה סמוכה והתרסק לחלוטין אך לא נשרף.

לאחר התאונה, הוכרזו שלושה ימי אבל במחוז מערב אזרבייג'ן. 

## חקירת התאונה
חקירת התאונה החלה ב-10 בינואר 2011, יום לאחר התאונה. הקופסה השחורה נמצאה באתר ונשלחה לטהראן לניתוח.
החקירה תהיה בפיקוח המשרד האיראני לתעופה אזרחית. 

## קישורים חיצוניים

*תמונות מזירת האירוע
* 

## הערות שוליים

איראן אייר, 0277
איראן אייר, 0277
איראן אייר, 0277
איראן אייר, 0277
איראן אייר, 0277
קטגוריה:אזרבייג'ן: תעופה
קטגוריה:מערב אזרבייג'ן
קטגוריה:2011 באיראן
זהות לאומית

**זהות לאומית** היא הזהות ותחושת ההשתייכות של אדם למדינה אחת או לאומה אחת המשותפת לקבוצת אנשים. לדוגמה, בעוד שאדם בעל אזרחות ישראלית יכול לומר על עצמו כי הוא ישראלי, לעיתים גם כאשר אדם גדל בקהילה ישראלית הוא יוכל לומר שהוא מרגיש ישראלי.

זהות לאומית אינה תכונה מולדת. מחקרים שונים הוכיחו כי הזהות הלאומית של אדם היא תוצאה ישירה של הנוכחות היום-יומית של אלמנטים בעלי "מכנה משותף" אותם חולקים אנשים המשתייכים לאותה המדינה או האומה: סמלים לאומיים, שפה, צבעים לאומיים, ההיסטוריה של האומה, תודעה לאומית, קשרי דם, תרבות, מוזיקה, רדיו, טלוויזיה וכדומה.
ישנן גישות רוחניות המזהות בני עם מסוים כחולקים מטען רוחני משותף. על פי גישות אלו הזהות הלאומית היא חשיפה של תשתית של זהות קיימת ולא יצירה של זהות חדשה.

יצוין כי תחושת הזהות הלאומית של רוב האזרחים של מדינה אחת, או אומה אחת, נוטה להתחזק כאשר היא מאוימת מבחינה צבאית. תחושת ההשתייכות לאומה הכרחית ככל שהאיום החיצוני מתבהר.

ישנם מקרים שבהם הזהות הלאומית מתנגשת עם הזהות האזרחית של האדם. לדוגמה, רבים מערביי ישראל משייכים עצמם או משויכים ללאום הערבי או הפלסטיני, בעוד שהם אזרחים בישראל, אשר מצויה בסכסוך עמם. כמו כן, ישנם מקרים שבהם מדוכאת הזהות הלאומית של קבוצה מסוימת על ידי השלטון במדינה שבה היא חיה. דוגמה בולטת לכך הייתה בקרב הקטלאנים תחת משטרו של פרנסיסקו פרנקו, שהשתמשו בקבוצות הספורט של ברצלונה על מנת להביע את הזהות הלאומית שלהם בעת שנאסר עליהם ללמד את שפתם, השפה הקטלאנית, ולהציג סממנים לאומיים אחרים.

## ראו גם
* פטריוטיות
* בנו של האחר

## קישורים חיצוניים

## הערות שוליים

קטגוריה:לאומיות
Need You Now (שיר)

**Need You Now** (בעברית: **צריך אותך עכשיו**) הוא שיר הנושא של האלבום Need You Now של הרכב הקאנטרי האמריקאי ליידי אנטבלום. השיר יצא כסינגל ברחבי העולם, והיה לסינגל המצליח ביותר של ההרכב, וקיבל תגובות חיוביות גם ממבקרי המוזיקה. השיר זכה בארבע קטגוריות בטקס הגראמי ה-53.

בישראל השיר היה לשיר המושמע ביותר בשנת 2010.

## היסטוריה
*Need You Now* יצא כסינגל ב-29 באוגוסט 2009 בארצות הברית, שם הצליח יותר מכל סינגל אחר של ההרכב, ומכל סינגל קאנטרי מאז שנת 2000, כשהגיע למקום הראשון במצעד הקאנטרי של הבילבורד ולמקום השני במצעד ההוט 100. לאור ההצלחה אותה השיג הסינגל בארצות הברית, יצא הסינגל באפריל 2010 גם במדינות נוספות ברחבי העולם.

לסינגל הופק וידאו קליפ בבימויו של דייוויד מקליסטר.

## גרסאות כיסוי
לשיר יצאו עשרות גרסאות כיסוי, רמיקסים ומיקסים, ביניהם ניתן למנות את גרסתם של שאקירה ובלייק שלטון בתוכנית The Voice, גרסתם של אדל ודריוס ראקר וכדומה. בשנת 2011 ליאה מישל ומארק סאלינג עשו קאבר לשיר בסדרה גלי.

## מיקומי שיא
### מצעדים שבועיים

### מצעדים שנתיים

### רשימות כל הזמנים

## פרסים

## נתוני מכירות

## קישורים חיצוניים

## הערות שוליים

קטגוריה:שירי 2009
קטגוריה:סינגלים מ-2009
קטגוריה:סינגלים מ-2010
קטגוריה:דואטים
קטגוריה:שירים באנגלית
קטגוריה:שירים שנכתבו על ידי ג'וש קיר
קטגוריה:שירים על אלכוהול
קטגוריה:שירים על בדידות
קטגוריה:בלדות משנות ה-2000
קטגוריה:בלדות קאנטרי
קטגוריה:שירי מוזיקת קאנטרי אמריקאיים
קטגוריה:שירי רוק קל
קטגוריה:זוכי פרס גראמי להקלטת השנה
קטגוריה:זוכי פרס גראמי לשיר השנה
קטגוריה:זוכי פרס המוזיקה של בילבורד: שירים
קטגוריה:שירי יהלום בארצות הברית
קטגוריה:סינגלים בהוצאת קפיטול רקורדס נאשוויל
פגי

קטגוריה:שמות משפחה
קטגוריה:שמות פרטיים לנשים
קטגוריה:שמות פרטיים שמקורם באבני חן
Lady Antebellum

**Lady Antebellum** הוא אלבום הבכורה של להקת הקאנטרי ליידי אנטבלום. האלבום יצא ב-15 באפריל 2008.

האלבום נכנס היישר למקום הראשון במצעד אלבומי הקאנטרי של הבילבורד ולמקום הרביעי במצעד הבילבורד 200.

הסינגל מתוך האלבום I Run to You היה הסינגל הראשון של הלהקה שהגיע למקום הראשון במצעד הקאנטרי של הבילבורד.

## רשימת שירים

## מבצעים
באלבום השתתפו חברי ליידי אנטבלום ו-12 מוזיקאים נוספים ניגנו באלבום.

### חברי ליידי אנטבלום
**דייב הייווד** - גיטרה אקוסטית, גיטרה חשמלית, מנדולינה, קולות רקע

**צ'ארלס קלי** - שירה וקולות רקע

**[[הילרי סקוט]]** - שירה וקולות רקע

## סינגלים
מתוך האלבום יצאו שלושה סינגלים: Love Don't Live Here, Lookin' for a Good Time ו-I Run to You.

### Love Don't Live Here
**Love Don't Live Here** הוא סינגל הבכורה של הלהקה (קדם לו Never Alone, אך בו השלישייה התארחה ולא הייתה המבצעת העיקרית), השיר יצא כסינגל השיר הגיע למקום השלישי במצעד שירי הקאנטרי של הבילבורד ולמקום ה-53 במצעד הכללי (בילבורד הוט 100).

### Lookin' for a Good Time
הסינגל השני מהאלבום הוא **Lookin' for a Good Time**. הסינגל הגיע למקום ה-11 במצעד הקאנטרי ול-67 בהוט 100.

### I Run to You
**I Run to You** הוא הסינגל השלישי והאחרון שיצא מתוך האלבום, והמצליח מבין השלושה. הסינגל הגיע למקום הראשון במצעד הקאנטרי של הבילבורד ולמקום ה-27 במצעד הכללי (בילבורד הוט 100).

I Run to You נכלל גם בגרסה הבינלאומית של האלבום Need You Now.

## קישורים חיצוניים

קטגוריה:אלבומי בכורה מ-2008
קטגוריה:אלבומים באנגלית
קטגוריה:אלבומי קאנטרי
Need You Now

**Need You Now** (בעברית: **צריך אותך עכשיו**) הוא אלבומם השני של הרכב הקאנטרי האמריקאי ליידי אנטבלום. האלבום יצא ב-26 בינואר 2010 על ידי חברת התקליטים 

האלבום, זוכה פרס הגראמי, הגיע למקום הראשון במצעדי האלבומים של הבילבורד ובמצעדי אלבומים ברחבי העולם, ביניהם קנדה, ניו זילנד ודרום אפריקה. בסך הכל מכר האלבום בארצות הברית למעלה מ-3,000,000 עותקים, והוא היה לאלבום השני הנמכר ביותר בעולם בשנת 2010.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2010, וסיכום האלבומים של העשור השני. כתב העת *בילבורד* דירג את האלבום במקום ה-99 ברשימתם "100 האלבומים הטובים ביותר של העשור השני". בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-403 ברשימת 1000 האלבומים הטובים ביותר לשנת 2010.

## סינגלים
מתוך האלבום יצאו ארבעה סינגלים Need You Now, American Honey, Our Kind of Love ו-Hello World.

"Need You Now" - שיר הנושא של האלבום, *Need You Now*, יצא כסינגל ב-24 באוגוסט 2009. השיר הגיע למקום הראשון במצעד הקאנטרי של הבילבורד ולמקום השני במצעד ההוט 100. בישראל השיר היה לשיר המושמע ביותר בשנת 2010.

"American Honey" - הסינגל *American Honey* יצא ב-11 בינואר 2010, כשבועיים לפני יציאת האלבום. השיר הגיע למקום הראשון במצעד הקאנטרי של הבילבורד ולמקום ה-25 במצעד ההוט 100.

"Our Kind of Love" - ב-31 במאי יצא הסינגל *Our Kind of Love*, כמו שני קודמיו גם *Our Kind of Love* הגיע למקום הראשון במצעד הקאנטרי של הבילבורד. במצעד ההוט 100 הגיע השיר למקום ה-51.

"Hello World - "Hello World הוא הסינגל האחרון שהוציאה הלהקה עד כה. הסינגל יצא ב-4 באוקטובר 2010, והגיע בשיאו למקום ה-14 במצעד הקאנטרי. במצעד ההוט 100 הגיע השיר למקום ה-70.

## רשימת שירים
לאלבום יצאו שתי גרסאות, הגרסה הרגילה וגרסה נוספת להפצה בינלאומית. להלן הגרסה המקורית:

## נתוני מכירות

## היסטוריית שחרורים

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי קאנטרי
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הקאנטרי הטוב ביותר
קטגוריה:אלבומי חברת קפיטול רקורדס
מועדון ההוקי אם.וה.דה

**מועדון ההוקי [[אם.וה.דה|אֶם.וֵה.דֵה]]** (ברוסית: **Хоккейный клуб МВД**) היה מועדון הוקי קרח רוסי שנוסד ב-1949 בשם "ספרטק קלינין". הישג השיא של הקבוצה היה העפלה לגמר גביע גגארין בעונת 2010.

ב-2004 נלקחה הקבוצה תחת חסותו של משרד הפנים הרוסי ושמה שונה. המועדון פורק ב-2010 תוך איחודו עם מועדון ההוקי דינמו מוסקבה. המועדון שיחק לפני פירוקו בעיירה בלאשיחה, במחוז מוסקבה.

תוך עונה מאז שאומץ על ידי משרד הפנים, ב-2004, עלה המועדון לליגת העל הרוסית בהוקי קרח. בסוף שנת 2005 סוכם על העברת המועדון מהעיר טבר למחוז מוסקבה והוא התמקם בעיר פודולסק. בסתיו 2007 המועדון עבר לבלאשיחה, עיירה בקרבת מוסקבה.

הקבוצה העפילה 3 פעמים לשמינית גמר פלייאוף הליגה הרוסית. הישג השיא של הקבוצה הוא העפלה לגמר גביע גגארין של ליגת ההוקי הקונטיננטלית (KHL) ב-2010, בו הפסידה לאלופה המכהנת אק בארס קאזאן והקבוצה סיימה למעשה כסגנית האלופה, ממש כמה שבועות לפני שפורקה ואוחדה עם דינמו מוסקבה.

בשם "מועדון ההוקי אם.וה.דה" משחקת עתה קבוצת הנוער של דינמו מוסקבה.

## קישורים חיצוניים

* 

קטגוריה:קבוצות KHL
קטגוריה:קבוצות הוקי קרח רוסיות שהתפרקו
קטגוריה:משרד הפנים (רוסיה)
קטגוריה:מחוז מוסקבה: ספורט
טביעת עין

בהלכה, **טביעת עין** או **טביעוּת עין** היא אמצעי ראייתי המבוסס על זיכרון חזותי.

## תוכן ההלכה
### דין ההלכה
טביעת עין באה לשימוש כאשר אדם מכיר את חפציו - עינו מזהה את החפץ כחפץ שלו לאחר שהשתמש בו זמן רב והורגל לכל תו שבמראהו, אף על פי שאינו יכול להגדיר בבירור את סימניו. בטביעת עין עצמה ישנם שני סוגים: טביעת עין ברורה, שהאדם יכול להישבע שהחפץ שלו, וטביעת עין שאינה בבירור גמור; נדמה לאדם שקרוב לוודאי החפץ שלו, על פי הרגשה שבאה לו כתוצאה מהרגלו לראות את החפץ בקביעות והמזהה את החפץ כחפץ שלו, אך הוא אינו משוכנע בכך.

נחלקו הראשונים האם צריך שיכירן בידיעה ברורה או שמספיק בטביעת עין שאינה בבירור גמור.

### מקרים שבהם ההלכה נוהגת
הלכה זו נוהגת במספר מקרים:
* השבת אבדה לתלמיד חכם משום שנאמן, וישנו לימוד בגמרא "עד דרוש אחיך אותו - דרשהו אם הוא רמאי". 
* להתיר אישה שמת בעלה על סמך זיהוי באמצעות טביעת עין. 
* איסורים, כמו שמכיר בשר שנתעלם מן העין שהוא שלו. 

## ההבדל בין טביעת עין לסימנים
ההבדל בין טביעת עין לסימנים הוא שטביעת עין היא הכרה חושית ואילו סימנים הם הכרה שכלית שהאדם דן בשכלו שמי שיש בו אותם סימנים מובהקים הוא האדם או החפץ שהכירו. 

## טביעת קול
בהלכה,יש גם ראיה באמצעות טביעת קול הנקראת גם טביעת עין בקול או 'טביעות עינא דקלא', אך יש מחלוקת האם מועילה מדין סימנים או מדין טביעת עין:
* הרב שמואל מפיורדא בספרו בית שמואל - מדין טביעת עין.
* הרב חנוך אייגש בספרו מרחשת - מדין סימנים.

## קישורים חיצוניים
* 
* 

## הערות שוליים

קטגוריה:משפט עברי: דיני ראיות
קטגוריה:השבת אבדה
ליגת העל הרוסית בכדורעף גברים

**ליגת העל הרוסית בכדורעף** (ברוסית: **Российская волейбольная Суперлига**) היא אליפות רוסיה בכדורעף מאז 1992 ומנוהלת על ידי איגוד הכדורעף הרוסי. יורשת אליפות ברית המועצות שהוקמה בשנת 1933. האליפות מופעלת בחסות סוכנות ההימורים Pari Match.

בליגה ישנן 14 קבוצות והיא הליגה הבכירה ביותר בתחום הכדורעף ברוסיה. הקבוצה המצליחה ביותר היא צסק"א (עם 36 אליפויות).

## קבוצות בעונת 2023/2024
### הקבוצות

## אלופות הליגה

### אליפויות לפי קבוצה

### אליפויות לפי עיר

## קישורים חיצוניים
* 

קטגוריה:רוסיה: כדורעף
קטגוריה:תחרויות ספורט ברוסיה
קטגוריה:תחרויות כדורעף באירופה
אבי בן אבו

**אָבִי בֶּן אַבּוּ** (נולד ב-27 ביולי 1987), הוא זמר ומוזיקאי ישראלי. בן אבו התפרסם בזכות הגעתו לשלבים מתקדמים של תוכנית הטלוויזיה "כוכב נולד 8".

## ביוגרפיה
בן אבו נולד, גדל והתחנך באשדוד. החל את דרכו המוזיקלית בתזמורת האנדלוסית ואף הופיע עמה בתיאטרון צוותא.

עד האודישנים בכוכב נולד, מקצועו של בן אבו היה חשמלאי. במהלך התוכנית ביצע את השירים "הדרכים הידועות" של שלום חנוך, "מקיץ אל חלום" ו"עוד יום" של גלי עטרי, "לשם" של מירי מסיקה, "בדד" של זוהר ארגוב, "אהבנו" של אביב גפן, "עד שתעזוב" של ריטה ,"הצל ואני" של יהודה פוליקר, "ניצחת איתי הכל" של עמיר בניון, "מחר אני בבית" של אתניקס, "זה ששומר עלי" של שרית חדד, "גשם" של מאיר בנאי, "ביום ובלילה" של דני סנדרסון ו"היא יושבה לחלון".

מיד לאחר סיום התוכנית הוחתם בסוכנות של רונית ארבל, נעמי אלשך ושמוליק רוזנברג והחל לעבוד עמם על אלבום הבכורה שלו.

השיר הראשון שיצא מהאלבום ב-16 בדצמבר 2010 נקרא "ככה לא עוזבים". השיר זכה בלמעלה מ-700 השמעות בתחנות הרדיו השונות ודורג בצמרת מצעדי ההשמעות הארצי. כמו כן השיר זכה לגרסת קליפ מיוחדת. את מילות השיר והלחן כתב תומר ממיה לעיבוד מוזיקלי של ניצן קייקוב.

ב-2 בינואר 2011 הוציא בן אבו את הסינגל השני "בקרוב אצלך". השיר נכתב על ידי נועם חורב ללחן של יהל דורון וגיא מנטש ועבר עיבוד מוזיקלי על ידי תמיר צור.

בפברואר 2013 יצא אלבום הבכורה של בן אבו, שנקרא על שם להיטו "ככה לא עוזבים".

בן אבו נשוי ואב לשלושה ילדים.

## קישורים חיצוניים
* aviben-abu.co.il - אתר האינטרנט של בן אבו
* 
* 
* 

קטגוריה:זמרים ישראלים
קטגוריה:מתחרי כוכב נולד
קטגוריה:ישראלים שנולדו ב-1987
הילרי סקוט

**הילרי סקוט** (באנגלית: **Hillary Scott**; נולדה ב-1 באפריל 1986) היא זמרת ופזמונאית קאנטרי אמריקאית החברה בהרכב המוזיקלי ליידי איי.

## ביוגרפיה
סקוט נולדה בנאשוויל שבטנסי ללאנג סקוט ולינדה דייוויס - שניהם זמרי קאנטרי. סקוט הופיעה לראשונה יחד עם אימה בהיותה בתיכון. לאחר התיכון עבדה סקוט עם הזמרת ויקטוריה שאו וזכתה לפרסום בסביבה, אך לא הצליחה להשיג חוזה עם חברת תקליטים גדולה. סקוט נבחנה לתוכנית הטלוויזיה אמריקן איידול פעמיים, אך נדחתה בשתי הפעמים. לאחר מכן פגשה סקוט את צ'ארלס קלי אותו זיהתה מעמוד המייספייס שלו, ואת חברו דייוויד הייווד. השלישייה התכנסה כדי לכתוב כמה שירים ובסופו של דבר נולד ההרכב ליידי אנטבלום, כיום ליידי איי.

### ליידי איי

חברי ליידי איי חתמו על חוזה בחברת התקליטים Capitol Records, והוציאו שני אלבומים בהם סקוט משתתפת בשירה ובקולות רקע.

## קישורים חיצוניים

* 

קטגוריה:זמרות-יוצרות אמריקאיות
קטגוריה:זמרי-יוצרי קאנטרי אמריקאים
קטגוריה:בוגרי אוניברסיטת המדינה של אמצע טנסי
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
עוד אני הולך

**עוד אני הולך** הוא ספרו הראשון של הבמאי יקי יושע שיצא בהוצאת הקיבוץ המאוחד במרץ 2008. סרט המבוסס על הספר יצא לאקרנים ב-31 בדצמבר 2010.

לדברי יושע: "**עוד אני הולך**" הוא האח הגדול של "שלום", המציג את הצעירים המתחבטים במצב החברתי והפוליטי שהם חיים בו, כשהם מבוגרים בשנות דור. הסרט שילך בעקבות הספר, יתחקה אחר יפי הבלורית והתואר שבלוריתם כבר נשרה, שהתואר שלהם מפוקפק, ושהמקום שבו הם חיים – לא עלינו."

## עלילה
בתל אביב בתקופת מלחמת לבנון השנייה, מיקי, איש סיירת ובכיר בשב"כ לשעבר, מוצא עצמו מוטל בשלולית וסובל מהתקף לב, בסופו של ליל הימורים שבו שקע בחוב עצום. בזמן שהוא מחלים, הוא מנסה לאחות מחדש את חייו. עליו לתמרן בין אשתו האלכוהוליסטית אורה, בנו אבשלום ששונא אותו ובז לו, אך גם אוהב אותו, בתו הצעירה, ופילגשו אולגה, העובדת בזנות. תוך הרהורים על מהלך חייו הוא משחזר איך נזרק מיחידתו הצבאית ומשירות הביטחון – פעם כי ריחם על מישהו לא בצדק, ופעם כי התאכזר למישהו לא בצדק. הוא מבין שרשת הביטחון, מן העבר, בצורת חברים וחברים לנשק, לא יכולה להציל אותו מהנפילה הקשה. במקביל לחיבוטי הנפש, והרהורי "איפה טעינו", על מיקי לשרוד, ולהימלט מפני המנסים לגבות ממנו באלימות את חוב ההימורים.

## קישורים חיצוניים
* 

קטגוריה:רומנים בעברית
קטגוריה:ספרי 2008
קטגוריה:רומנים המתרחשים בישראל
קטגוריה:ספרי הוצאת הקיבוץ המאוחד
זולטאן הלמיי

**זולטאן הלמיי** (בהונגרית: **Halmay Zoltán**; 18 ביוני 1881 – 20 במאי 1956) היה שחיין הונגרי, אלוף אולימפי בעל 9 מדליות מהן 3 זהב ושיאן עולם.

## ביוגרפיה
הלמיי נולד בוישוקה פרי מורבה שבסלובקיה (בעבר מגספלו).

באולימפיאדת פריז (1900) זכה הלמיי ב-3 מדליות, 2 כסף ו-1 ארד. מדליות כסף במשחה ל-200 מטר חופשי בתוצאה של 2:31.4 דקות, אחרי פרדריק ליין מאוסטרליה (2:25.2 דקות) ולפני קארל רוברל מאוסטריה (2:32.0 דקות) ובמשחה ל-4000 מטר חופשי בתוצאה של 1:08:55.4 שעות, אחרי ג'ון ארתור ג'רוויס מבריטניה (58:24.0 דקות) ולפני לואיס מרטין מצרפת (1:13:08.4 שעות) ומדליית ארד במשחה ל-1000 מטר חופשי בתוצאה של 15:16.4 דקות, אחרי ג'רוויס (13:40.2 דקות) ואוטו ואלה מאוסטריה (14:43. דקות).

באולימפיאדת סנט לואיס (1904) זכה הלמיי בשתי מדליות זהב, במשחה ל-100 יארד חופשי בתוצאה של 1:02.8 דקות, לפני צ'ארלס דניאלס וסקוט לירי שניהם מארצות הברית ובמשחה ל-50 יארד חופשי בתוצאה זהה ללירי של 28.2 שניות, אחר כך שחו אחד כנגד השני לקביעת המנצח (swim off), הלמיי (28.0 שניות) ולירי (28.6 שניות) שלישי סיים דניאלס.

בתחרות שחייה שנערכה בווינה בדצמבר 1905 קבע הלמיי במשחה ל-100 מטר חופשי שיא עולם חדש של 1:05.8 דקות.

באולימפיאדת אתונה (1906) זכה הלמיי במדליית זהב במשחה שליחים 4x250 מטר חופשי בתוצאה של 16:52.4 דקות ובמדליית כסף במשחה ל-100 מטר חופשי אחרי דניאלס (1:13.0 דקות) ולפני ססיל הילי מאוסטרליה.

באולימפיאדת לונדון (1908) זכה הלמיי בשתי מדליות כסף במשחה ל-100 מטר חופשי, בתוצאה של 1:06.2 דקות, אחרי דניאלס שקבע שיא עולם חדש של 1:05.6 דקות, ולפני הרלד יולין משוודיה (1:08.0 דקות) ובמשחה שליחים 4x200 מטר חופשי ביחד עם יוז'ף מונק, אימרה זכר ובלה לאש-טורש בתוצאה של 10:59.0 דקות, אחרי בריטניה (10:55.6 דקות) ולפני ארצות הברית (11:02.8 דקות).

בשנת 1956 נפטר הלמיי בבודפשט.

## תארים והשגים
* בשנת 1968 זכה הלמיי להכלל בהיכל התהילה הבינלאומי של השחייה.

## ראו גם

* התפתחות שיא העולם במשחה ל-100 מטר חופשי
* התפתחות שיא העולם במשחה ל-200 מטר חופשי

## קישורים חיצוניים

* זולטאן הלמיי, באתר *Sports123* 
* 
* 

## הערות שוליים

קטגוריה:שחייני חופשי
קטגוריה:שחיינים באולימפיאדת פריז (1900)
קטגוריה:שחיינים באולימפיאדת סנט לואיס (1904)
קטגוריה:שחיינים באולימפיאדת אתונה (1906)
קטגוריה:שחיינים באולימפיאדת לונדון (1908)
קטגוריה:אלופים אולימפיים הונגרים: שחייה
קטגוריה:שיאני עולם הונגרים: שחייה
קטגוריה:הונגרים שנולדו ב-1881
קטגוריה:הונגרים שנפטרו ב-1956
אמיל ראוש

**אמיל ראוש** (בגרמנית: **Emil Rausch**; 11 בספטמבר 1883 - 14 בדצמבר 1954) היה שחיין גרמני, אלוף אולימפי בעל 4 מדליות מהן 2 זהב.

## ביוגרפיה
ראוש נולד בברלין.

באולימפיאדת סנט לואיס (1904) זכה ראוש ב-3 מדליות, 2 זהב ו-1 ארד. מדליות זהב במשחה ל-880 יארד בתוצאה של 13:11.4 דקות, לפני פרנסיס גיילי מארצות הברית (13:23.4 דקות) וגזה קיש מהונגריה ובמשחה ל-1 מייל חופשי בתוצאה של 27:18.2 דקות, לפני קיש (28:28.2 דקות) וגיילי (28:54.0 דקות), מדליית ארד במשחה ל-220 יארד חופשי בתוצאה של 2:56.0 דקות, אחרי צ'ארלס דניאלס (2:44.2 דקות) וגיילי (2:46.0 דקות) שניהם מארצות הברית.

באולימפיאדת אתונה (1906) זכה ראוש במדליית כסף במשחה שליחים 4x250 מטר חופשי בתוצאה של 17:16.2 דקות, אחרי הונגריה (16:52.4 דקות) ולפני בריטניה. בנוסף, הוא סיים במקום חמישי במשחה ל-1 מייל בתוצאה של 32:40.6 דקות.

בשנת 1954 נפטר ראוש בעיר הולדתו בברלין.

## תארים והשגים
* בשנת 1968 זכה ראוש להכלל בהיכל התהילה הבינלאומי של השחייה.

## קישורים חיצוניים

* אמיל ראוש  באתר sports123.com

## הערות שוליים

קטגוריה:שחייני חופשי
קטגוריה:שחיינים באולימפיאדת סנט לואיס (1904)
קטגוריה:שחיינים באולימפיאדת אתונה (1906)
קטגוריה:אלופים אולימפיים גרמנים: שחייה
קטגוריה:שיאני עולם גרמנים: שחייה
קטגוריה:גרמנים שנולדו ב-1883
קטגוריה:גרמנים שנפטרו ב-1954
נמל התעופה הבין-לאומי של קהיר

**נמל התעופה הבין-לאומי של קהיר** (בערבית: **مطار القاهرة الدولي**, באנגלית: **Cairo International Airport**) הוא נמל התעופה הגדול והחשוב ביותר במצרים, ומשמש כשער הכניסה האווירי הראשי שלה.

הנמל ממוקם כ-15 קילומטרים מצפון מזרח לקהיר, והוא השני בגודלו במדינות אפריקה. בשנת 2009 עברו בנמל 14,382,042 נוסעים ב-143,000 תנועות מטוסים.

## בתי נתיבות
**טרמינל 1** – נבנה בשנות מלחמת העולם השנייה על ידי חיל האוויר של ארצות הברית במטרה לשרת את כוחות בעלות הברית שנלחמו באזור. בסוף המלחמה החלה רשות התעופה האזרחית להשתמש בטרמינל לתעופה אזרחית. בשנת 1963 החליף הנמל את נמל התעופה הליופוליס.

בטרמינל שלושה אולמות: אולם 1 משמש בעיקר את חברת התעופה הסעודית סעודי ערביין איירליינס, אולם 2 המשמש לטיסות מקומיות, אולם 3 שהיה בשימוש חברות התעופה האירופיות עד לפתיחתו של טרמינל 3, ואולם 4 המשמש לטיסות פרטיות. בסה"כ יש בטרמינל 1 שנים-עשר גשרי עלייה למטוס.

**טרמינל 2** – נחנך בשנת 1986 היו בו 7 שערי עליה למטוס, והוא שימש בעיקר טיסות לאירופה. הטרמינל נסגר באפריל 2010 לצורך שיפוצים שהחלו ב-2011, הטרמינל היה אמור להיפתח מחדש במהלך שנת 2014, אך לאחר עיכובים חוזרים ונשנים בהתקדמות הפרויקט, הוא נפתח מחדש רק ב-28 בספטמבר 2016. עלות הפרויקט כ-400 מיליון דולר.
קיבולת הטרמינל 7.5 מיליון נוסעים בשנה, אשר מביאה את הקיבולת הכוללת של השדה ל-30 מיליון נוסעים בשנה. כיום הטרמינל מכיל 14 שערי עליה למטוס (מתוכם 2 מסוגלים לקלוט את מטוסי האיירבוס A380) ובנוסף 5 שערים מרוחקים.

בשנת 2017 חברת התעופה "סעודיה" פתחה את הטרקלין הבין לאומי הראשון שלה "אל-פורושאן לאונג'" על שטח של 1,500 מטרים רבועים ובעל קיבולת של 300 אורחים.

**טרמינל 3** – נבנה בעקבות הגידול בתעבורת הנמל. בנייתו החלה בשנת 2004 והוא נפתח באפריל 2009. לטרמינל קבולת של עד 11 מיליון נוסעים בשנה. חברת התעופה המצרית איג'יפטאייר וחברות התעופה החברות בברית סטאר אלייאנס פועלות מטרמינל זה.

בטרמינל 23 שערים, מהם שניים המסוגלים לקלוט את האיירבוס A380, 5,000 מ"ר חנויות דיוטי פרי, וחניון רב קומות המסוגל לקלוט כ-3,000 כלי רכב.

## חברות תעופה ויעדים
יותר משמונים חברות תעופה מפעילות טיסות לנמל התעופה, מהם כשישים חברות תעופה, כ-15 חברות שכר, ו-10 חברות מטען.
מהנמל יוצאות טיסות לאפריקה, אסיה, אירופה, וצפון אמריקה.

באפריל 1980 לאחר חתימת הסכם השלום בין ישראל למצרים החלה חברת אל על להפעיל טיסות לנמל. החברה הפסיקה את טיסותיה בקו זה. הטיסות בוצעו במטוסי בואינג 737-800.
מטעמי ביטחון, טיסות אל על נחתו בלילה מה שמייצר מצב לא נוח לטיסה קצרה של שעה ו־20 דקות.

## תחבורה אל הנמל וממנו
הכביש המהיר Obora, מקשר בין הנמל לקהיר ולשאר המדינה. 
שירות אוטובוסים סדיר מגיע לנמל וממנו ממרכז העיר ומהערים הגדולות במצרים, שרותי מוניות ולימוזינות נפוצים גם הם.
בשנת 2010 החלו בתכנון קו חדש לרכבת התחתית של קהיר שיגיע לנמל התעופה.

## תקריות
* ב-20 במאי 1965 התרסקה טיסה 705 של פקיסטן אינטרנשיונל איירליינס בעת הגישה לנחיתה בנמל התעופה. הטיסה בוצעה במטוס בואינג 720, 119 נהרגו.

## גלריה

## קישורים חיצוניים

* 

* תמונות נמל התעופה באתר "JetPhotos"

קהיר
קטגוריה:קהיר
צ'ארלס קלי

**צ'ארלס קלי** (**Charles Kelley** נולד ב-11 בספטמבר 1981) הוא זמר-יוצר אמריקאי, החבר בהרכב הקאנטרי ליידי אנטבלום.

## ביוגרפיה
צ'ארלס קלי נולד ב-11 בספטמבר 1981 אוגוסטה, ג'ורג'יה, לג'ון, קרדיולוג במקצועו, וגייל קלי. אחיו הגדול, ג'וש קלי, עוסק בשירה. כנערים ייסדו צ'ארלס ואחיו להקה שנקראה *Inside Blue*, הלהקה הוציאה דיסק עם חמישה שירים שמשך תשומת לבם של חברות התקליטים. בבית הספר התיכון פגש את דייב הייווד, לימים חבר נוסף בליידי אנטבלום, ובגיל 14 השניים כתבו את שירם הראשון.

ב-2006 פגשה את קלי הילרי סקוט, החברה השלישית בליידי אנטבלום. סקוט זיהתה אותו מעמוד המייספייס בו הוא מבצע את המוזיקה שלו, והציעה לו לשתף פעולה. השלושה התכנסו, בהתחלה רק כדי לכתוב שירים אך לבסוף נולד ההרכב ליידי אנטבלום.

### חיים אישיים
קלי נשוי לפובליציסטית קאסי מק'קונל-קלי. קלי הוא אחיו של הזמר ג'וש קלי, וגיסה של השחקנית קתרין הייגל.

## קישורים חיצוניים

* 

קטגוריה:זמרים-יוצרים אמריקאים
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1981
ג'אנג יי-מו

[שמאל|ממוזער|200px|ג'אנג יי-מו ב-[2005]]
**ג'אנג יי-מו** (בכתב סיני: **張藝謀**, בסינית מפושטת: **张艺谋**; נולד ב-14 בנובמבר 1951) הוא במאי, תסריטאי, מפיק, צלם קולנוע ושחקן קולנוע סיני, כמו גם מפיק מופעי ענק. בהיסטוריית הקולנוע של סין הוא נחשב לבן הדור החמישי. ג'אנג הוא אחד הבמאים החשובים בהיסטוריה של המדינה, וסרטיו זכו בפרסים רבים בפסטיבלים בין-לאומיים, ובהצלחה מקומית. שלושה מסרטיו היו המועמדים הסיניים היחידים לפרס אוסקר לסרט הזר הטוב ביותר (ג'ודואו 1990, הפנסים האדומים 1991 וגיבור 2002) בשנת 2008 ביים את טקס הפתיחה של המשחקים האולימפיים בבייג'ינג, ובשנת 2022 ביים את טקס הפתיחה של משחקי החורף בבייג׳ינג.

ג'אנג הקים גם מספר מופעי ענק ברחבי סין, תחת השם "התרשמות" כשבכל מקום השחקנים הם מקומיים, הסיפורים מקומיים וגם שפות הדיבור מקומיות. בכך תורם ג'אנג לשימור המורשת המקומית ודואג לפרנסת אנשי המקום המופיעים כל ערב אחרי עבודתם. בין המופעים המציגים כמעט כל יום בבימויו והפקתו של ג'אנג ישנם "התרשמות האחות השלישית ליו" ביאנגשוו, "התרשמות הר דרקון הירקן המושלג" בליג'יאנג, "התרשמות האגם המערבי בהאנגג'ואו, "התרשמות האינאן" באי האינאן ו"התרשמות דהונגפאו" בפוג'יין. כל המופעים משלבים את יופייה של הסביבה באצטדיונים פתוחים, מהגדולים בעולם, ועם מספר השחקנים הגדול בעולם (במופע ביאנגשואו מופיעים 600 שחקנים וחיות רבות, ובמופע בליג'יאנג למעלה ממאה סוסים ומאות שחקנים).

כמייצג בכיר של דור הקולנוע החמישי בסין, ג'אנג עוסק רבות במלחמת סין–יפן השנייה ובמהפכת התרבות, כמו גם בהיסטוריה הרחוקה. אולם בהצגת המאורעות ההיסטוריים הוא שם דגש לחיי האדם הפשוט ברגישות רבה. כצלם בתחילת דרכו הקולנועית, הוא שם לב ומדגיש צבעוניות ויופי ויזואלי. ג'אנג היה מהראשונים שפתחו את הקולנוע הסיני לעולם הרחב, וסרטיו הוצגו במרבית ארצות העולם בהצלחה מסחרית נאה.

## פילמוגרפיה
* סוֹרְגוּם אדום (1987) בו גם שיחק. הסרט זכה בפרס דוב הזהב.
* Codename Cougar (1989)
* ז'ודואו (1990)
* הפנסים האדומים (1991). הסרט זכה בפרס באפט"א לסרט הזר הטוב ביותר.
* סיפורה של קיו ז'ו (1992). הסרט זכה בפרס אריה הזהב.
* סיפור חיים (1994). הסרט זכה בפרס באפט"א לסרט הזר הטוב ביותר ובפרס גרנד פרי.
* כנופיות שנגחאי (1995)
* אפילו לא אחד פחות (1999) הסרט זכה בפרס אריה הזהב.
* הדרך הביתה (1999)
* ימים של אושר (2000)
* גיבור (2002)
* מחול הפגיונות (2004)
* לרכב לבד לאורך אלפי מיילים (2005)
* קללת פרח הזהב (2006)
* אשה, רובה וחנות אטריות (סיפור אהבה פשוט) (2009)
* תחת עץ העוזרד (כשתקראי בשמך) (2010)
* פרחי מלחמה (2011)
* לחזור הביתה (2014)
* החומה הגדולה (2016)
* צל (אנ') (2018)

## קישורים חיצוניים

* 
* 
* 

## הערות שוליים

קטגוריה:שחקני קולנוע וטלוויזיה סינים
קטגוריה:במאי קולנוע סינים
קטגוריה:קצרמר קולנוע
קטגוריה:מפיקי קולנוע סינים
קטגוריה:תסריטאי קולנוע סינים
קטגוריה:צלמי קולנוע
קטגוריה:סינים שנולדו ב-1951
גיבור לאומי

[שמאל|ממוזער|250px|פסל [רובין הוד, גיבור לאומי ידוע, בנוטינגהאם, אנגליה]]
[ממוזער|שמאל|250px|פסל [ז'אן דארק, הגיבורה הלאומית של צרפת, בקתדרלת נוטרדאם בפריז]]
[ממוזער|שמאל|250px|פסלו של הגיבור האגדתי, [וילהלם טל, בעירו אלטדולף, שווייץ]]
[ממוזער|שמאל|250px|פסלו של הגיבור הלאומי [סימון בוליבר בכיכר החירות בליסבון, פורטוגל]]
**גיבור לאומי** הוא גיבור תרבות ששמו, אישיותו ותיעוד מעשיו טבועים בתודעת הלאום ומשמשים מושא לגאווה. על פי רוב, תולדות חייהם של גיבורים לאומיים אינם מבוססים על תיעוד היסטורי מהימן כמו מסמכים, ותכונות הגיבור ומעשיו לא פעם מופרזים, מוגזמים ומקבלים נופך אגדי-מיתולוגי. ישנם גם גיבורים לאומיים המתועדים היטב, וכאלה שהם בדויים.

נוכחות הגיבור הלאומי בתודעת הלאום מתבטאת באזכורה של הדמות בשירי עם, בסיפורי עם ובמרכיבי פולקלור אחרים. גיבורים לאומיים משמשים גם כנושא ביצירות ספרותיות ובסרטי קולנוע. הגיבור הלאומי אהוד על ידי אנשים, או על ידי עם מסוים, ומשקף על פי רוב אידיאלים וערכים בתרבותם.

חייו של הגיבור הלאומי מתחילים כחיים רגילים כשל כל אדם, ומשתנים באופן יוצא דופן בעקבות אירועי חיים משמעותיים, לעיתים קרובות כתגובה לחוסר צדק חברתי ולעיתים כתגובה לאסונות טבע. מקרים נפוצים הם מקרים שבהם הגיבור הלאומי מוצג כמגנם של האנשים הפשוטים וכמסייע להמוני העם נגד דיכוי ועריצות או שחיתות של המבנה הממסדי, כגון מאבק במלך רע. במקרים אלו הוא לרוב, אך לא בהכרח, חי מחוץ לחוק בדרך כלשהי.

## גיבורים לאומיים מפורסמים

## לקריאה נוספת

* משה נחמני, **הגיבור הלאומי - פרקים בחייו של יוסף טרומפלדור**, הוצאת משה נחמני, 2020

## קישורים חיצוניים

* 
* 
* שמואל פאוסט, '''עם כלביאה''', באתר השילוח

*
קטגוריה:פולקלור
קטגוריה:מיתולוגיה
קטגוריה:ארכיטיפים